Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa: 5.9.2001
								 k číslu: 5342/2001
                               	     k bodu: 34

S t a n o v i s k o
k Správe o plnení štátneho rozpočtu Slovenskej republiky za I. polrok 2001
a Dodatku

I.

	Návrh predkladá ministerka financií na základe Plánu hlavných úloh vlády SR na rok 2001. Obsahuje návrh uznesenia vlády, návrh uznesenia NR SR, Správu       o plnení príjmov a výdavkov... a prílohy, ktoré obsahujú tabuľkovú prílohu a informáciu o hospodárení s rozpočtovými rezervami za 1. polrok 2001.
 
	Štátny rozpočet SR za prvý  polrok 2001 vykázal príjmy 103 845,8 mil. Sk, výdavky 117 308,3 mil. Sk. Celkový schodok štátneho rozpočtu  za I. polrok 2001 je 13 462,5 mil. Sk, bez výdavkov na reštrukturalizáciu bánk  6 377,5 mil. Sk.	

II.

Vzhľadom na charakter materiálu sa medzirezortné pripomienkové konanie neuskutočnilo. 

III.

Výsledky rozpočtového hospodárenia v r. 2001 ovplyvnili viaceré faktory, predovšetkým zníženie daňového zaťaženia, zrušenie dovoznej prirážky a reštrukturalizácia bánk. Schodok ŠR za l. polrok 2001 dosiahol 13,5 mld. Sk, t.j. cca 36% ročného rozpočtovaného schodku ( po odrátaní výdavkov na reštrukturalizáciu bánk iba cca 17%).  Preto hodnotenie, označujúce vývoj v I. štvrťroku za uspokojivý, možno považovať za opodstatnené.
 
Riziká spojené s plnením štátneho rozpočtu však pretrvávajú. Ide najmä  o  vývoj nezamestnanosti, vývoj daňových príjmov, potrebu realizácie štátnych záruk, apod. Svedčia o tom aj výsledky k 31.7.2001, kedy schodok ŠR dosiahol už         22,3 mld. Sk, t.j. vyše 60% celoročnej rozpočtovanej hodnoty.

Aj naďalej považujeme za opodstatnené, aby ďalšie správy o plnení štátneho rozpočtu sústredili väčšiu pozornosť na možné riziká spojené s plnením ŠR, aby si vláda mohla vytvoriť dokonalejší obraz o smerovaní vývoja ŠR v ďalšom období.

Z á v e r

Porada ekonomických ministrov vlády SR k predmetnému materiálu rokovala dňa 27. augusta 2001. Predložený návrh zobrala na vedomie s pripomienkami a vláde SR odporučila upravenú správu schváliť. Dodatok k materiálu reaguje na tieto pripomienky, ktoré sa sústredili na potrebu upresnenia návrhu uznesenia a príslušného textu.

Vláde SR odporúčame návrh uznesenia k Správe o plnení ŠR za I. polrok 2001 prijať. 

Bratislava 31. 8.2001